
CONSILIUL LOCAL

AL MUNICIPIULUI FOCŞANI

 HOTĂRÂRE

       Privind,  desfacerea disciplinară a contractului individual de muncă al d-lui Racoviţă 

                      Jalova Mihai Cosmin, inspector de specialitate în cadrul Aparatului Permanent 

                      de Lucru al Consiliului Local al Municipiului Focşani, ca urmare a concedierii 

                      pentru motive care ţin de persoana salariatului
                Consiliul local al Municipiului Focşani, judeţul Vrancea, întrunit în şedinţa ordinară;


-  analizând Proiectul de hotarare initiat de domnii consilieri locali Necula Ionel Gabriel, Matişan Bogdan Emilian, Oloeriu Ioan Liviu, Vrabie Cătălin, Pădineanu Gabriel, Radu Niţu, Pătraşcu Enache, Balaban Elena Luminiţa, Alecsandrescu Dorian, Mersoiu Ionuţ,     Milea Ionida, Vasiloiu Vasile, Cucu Elena, Iorga Marius Eusebiu, Horhocea Puiu Dragoş,          Moraru Lucian, Bâcu Aurel, Ilie Lilian, Trofin Tudorel Daniel, Buzoi Dan, Berbece Gheorghiţă, raportul Directiei resurse umane si coordonare unitati subordonate înregistrat la nr. 34961/22.06.2015, prin care se propune desfacerea disciplinară a contractului individual de muncă al d-lui Racoviţă Jalova Mihai Cosmin, inspector de specialitate în cadrul Aparatului Permanent de Lucru al Consiliului Local al Municipiului Focşani, ca urmare a concedierii pentru motive care ţin de persoana salariatului, precum şi avizul favorabil al Comisiei de buget şi administraţie publică;         


- văzând referatul înregistrat la nr. 34961/22.06.2015 întocmit de dl Corhană Eduard Marian – Secretarul Municipiului Focşani prin care se arată că dl Racoviţă Jalova Mihai Cosmin nu a respectat în mod repetat programul de lucru al instituţiei şi a părăsit locul de muncă fără a informa şeful ierarhic superior, încălcând astfel contractul individual de muncă nr. 18097/02.12.2002 unde la punctul „obligaţii generale ale persoanei încadrate în muncă” se prevede “să respecte programul de lucru al unităţii”;
             -văzând notele explicative luate d-lui Racoviţă Jalova Mihai Cosmin, din data de 04.05.2015, în care recunoaşte că în data de 29.04.2015 în intervalul orar 1330 – 1630 şi în data de 30.04.2015 în intervalul orar 1230 – 1430 nu se mai afla la serviciu, iar în data de 04.05.2015 a venit la serviciu la ora 1030 , din data de 10.06.2015, în care declară că a venit la program normal, dar din analiza inregistrărilor video s-a determinat faptul că  a sosit la serviciu la ora   931, precum şi din data de 11.06.2015 în care recunoaşte că în data de 10.06.2015 la ora 1605 nu se mai afla la serviciu şi în data de 11.06.2015 a venit la serviciu  la ora 825  ;

- văzând Hotărârea Consiliului Local al Municipiului Focşani nr.  298/27.11.2014 şi Hotărârea Consiliului Local al Municipiului Focşani nr.  108/30.04.2015;
    - în conformitate cu prevederile art. 248 alin.(1) lit. „e” şi art. 61 lit.a din Legea nr.53/2003-Codul Muncii, cu modificările si completările ulterioare;
-   în baza art. 36 alin.(1) şi alin.(9)  şi în temeiul art. 45 alin. (1) din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

Art. 1.Desfacerea disciplinară a contractului individual de muncă al d-lui Racoviţă Jalova Mihai Cosmin, inspector de specialitate în cadrul Aparatului Permanent de Lucru al 
Consiliului Local al Municipiului Focşani, ca urmare a concedierii pentru motive care ţin de persoana salariatului. 

          Art. 2. Motivele de fapt ale desfacerii disciplinare a contractului individual de muncă al d-lui Racoviţă Jalova Mihai Cosmin, inspector de specialitate în cadrul Aparatului Permanent de Lucru al Consiliului Local al Municipiului Focşani, ca urmare a concedierii pentru motive care ţin de persoana salariatului, sunt următoarele:

· Nerespectarea în mod repetat a programului normal de lucru al instituţiei şi părăsirea locului de muncă fără a informa şeful ierarhic superior;
· Aplicarea de sancţiuni disciplinare repetate pentru săvârşirea aceloraşi fapte prin Hotărârea Consiliului Local al Municipiului Focşani nr.  298/27.11.2014 şi Hotărârea Consiliului Local al Municipiului Focşani nr.  108/30.04.2015.

     Art.3. Motivele de drept ale desfacerii disciplinare a contractului individual de muncă al d-lui Racoviţă Jalova Mihai Cosmin, inspector de specialitate în cadrul Aparatului Permanent de Lucru al Consiliului Local al Municipiului Focşani, ca urmare a concedierii pentru motive care ţin de persoana salariatului, sunt următoarele:

· Art. 248 alin.1 lit.e şi art. 61 lit. a din Legea nr.53/2003-Codul Muncii, cu modificările si completările ulterioare;
· Încălcarea contractul individual de muncă nr. 18097/02.12.2002  unde la punctul „obligaţii generale ale persoanei încadrate în muncă” se prevede “să respecte programul de lucru al unităţii”.

    
Art.  4. Cu drept de contestatie in termen de 30 de zile calendaristice de la data comunicarii la instanta de contencios administrativ.

    
Art. 5. Hotărârea se comunică de către Serviciul administratie publica locală, agricultură, cadastru, d-lui Racoviţă Jalova Mihai Cosmin, în termen de 5 zile calendaristice de la data emiterii şi va produce efecte de la data comunicării.
Art. 6. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Direcţia administraţie publică locală,  Direcţia resurse umane si coordonare unitati subordonate şi Directia economica.

      PREŞEDINTE DE ŞEDINŢĂ,

              Vrabie Cătălin                                                                Contrasemnează,
                                                                               SECRETARUL MUNICIPIULUI

                                                                                                FOCŞANI
                                                                                     Corhană Eduard Marian
Municipiul Focşani, 25 iunie 2015

